SEBUAH SIRI DOKUMENTARI NETFLIX
20 MAC 1983 DUA HARI SEBELUM ANGKATAN KREN KUTUB
Selepas apartmen saya dipecah masuk,
saya anggap GPU dan Bechtel cuba hantar mesej amaran kepada saya.
Saya fikir mereka cuba suruh saya berundur
atau mereka akan jahanamkan saya.
Ada panggilan daripada Rick mengatakan apartmennya dipecah masuk.
Saya tahu polis tempatan ada isu kredibiliti.
Saya tak pasti dia boleh percayakan mereka.
Jadi, saya berhubung dengan FBI dan mereka datang ke tempat kejadian.
Setiap kali bercakap dengan tukang adu dari industri nuklear,
kami sentiasa sedar mereka dalam bahaya.
Namun waktu Rick Parks tampil
mendedahkan isu serius penggunaan kren kutub
selari dengan waktu di mana kesalahan lain
juga tiba-tiba timbul dan didedahkan
berkaitan kemungkinan salah laku jenayah di Three Mile Island.
Terdapat petunjuk bahawa seluruh kisah tentang Three Mile Island
melibatkan kemalangan itu
adalah cubaan syarikat dan SKN menutup kesalahan.
Jadi dakwaan Rick
menjadi sebahagian kisah yang lebih besar yang boleh menguburkan industri nuklear.
Pihak FBI menjelaskan
bahawa siasatan berterusan tentang kemalangan itu berjalan,
dan mereka mahu saya menjawab soalan untuk bantu mereka fahami cerita penuh.
Namun soalan pertama saya, "Patutkah saya bawa anak-anak saya pergi?"
"Memandangkan kamu dah bersedia untuk hadapinya,
saya rasa ia idea yang baik."
Itu meyakinkan saya bahawa saya berada dalam bahaya.
Keputusan untuk membuat pendedahan
adalah hasil daripada muhasabah yang mendalam.
Saya juga punya rasa takut.
Namun saya tiada pilihan.
Jika kren itu jatuh dan mengorbankan nyawa sesiapa,
atau menyebabkan pelepasan tidak terkawal kepada orang awam…
Jika itu berlaku, saya takkan boleh pandang diri sendiri
sebab saya tidak halangnya.
Saya tahu hubungan saya dengan Betty akan terjejas
sebab dia takkan ambil risiko
yang mengancam dia dan anaknya,
dan dia yakin kami semua akan mati.
Saya perlu akui bahawa kebimbangan itu berasas.
Jadi, B pergi ke rumah ibunya di Harrisburg.
Ia perpisahan yang sukar.
Mak jelaskan kepada kami bahawa mereka dah tak sehaluan.
Saya tanya, "Kenapa?" Apa hal?"
"Apa terjadi? Mak dan Rick cinta satu sama lain."
Mak saya kata…
"Mak terpaksa lakukan begini."
"Namun kenapa?"
"Mak terpaksa."
Pada ketika itu, saya tak begitu faham bahawa itu mungkin…
Itu mungkin kali terakhir saya melihat Rick.
Apabila keputusan perlu dibuat,
kita kena buatlah.
Kita kena tanggung akibat daripada keputusan itu.
Saya tanggung akibatnya.
Bukan mudah untuk menanggungnya.
22 MAC 1983 HARI ANGKATAN KREN KUTUB
Pagi itu, tanpa tidur yang cukup, saya perlu menghantar afidavit Rick
kepada Suruhanjaya Kawalan Nuklear sebelum undian bermula.
Pada masa sama, Tom adakan sidang akhbar.
Projek Akauntabiliti Kerajaan Institut Pengajian Dasar
berbesar hati mewakili En. Richard Parks.
En. Parks menuduh Bechtel dan General Public Utilities
melakukan serang balas dan gangguan
selepas dia dan lain-lain mendedahkan pelanggaran jaminan kualiti
dalam isu keselamatan signifikan…
Bechtel dan General Public Utilities tahu Rick boleh mendedahkan
akibat daripada penggunaan kren kutub tersebut,
mendedahkan potensi peleburan penuh yang boleh melenyapkan Pantai Timur.
Jadi mereka adakan sidang akhbar untuk menyanggah.
…bahawa saya yakin sepenuhnya bahawa semua aktiviti di TMI-2
telah dijalankan dengan mengutamakan keselamatan.
Tiada yang lebih menghangatkan berbanding sidang akhbar dua penjuru
yang berbalah tentang kelangsungan Pantai Timur negara.
Wujud banyak jalan pintas yang boleh mengundang risiko sangat teruk.
Isu keselamatan dibangkitkan En. Parks
telah dibincangkan dan diambil perhatian secara terperinci.
Pada masa yang sama, saya serahkan afidavit kepada suruhanjaya.
Terdapat banyak perbincangan dalam kalangan pesuruhjaya,
kemudian mereka berehat.
Namun saya bimbang suruhanjaya akan meneruskan rancangannya
dan anggap ini hanya satu lagi kes tukang adu.
Kami terkejut pengalaman En. Parks
selari dengan ramai pekerja nuklear lain yang menghubungi kami.
Saya menjemput beliau untuk menggambarkan pengalamannya.
Saya tahu kegagalan keselamatan di Three Mile Island
akan menguburkan industri nuklear empat tahun selepas kemalangan itu.
Saya tak menafikan saya penyokong setia kuasa nuklear.
Saya masih menyokong,
tapi saya tidak menyokong sistem pengurusan sebegitu.
Mana-mana industri, waima industri nuklear, tidak boleh
mengabaikan masalah yang dibangkitkan kepada mereka,
dan cuba menggugat
atau mengugut tukang pemberi maklumat.
Buat masa ini, mereka tidak gunakan kren kutub?
Belum, encik. Syukurlah.
En. Parks fikir encik masih boleh bekerja?
Encik, saya tak peduli.
Pesuruhjaya SKN kembali ke bilik.
Kami tak tahu apa akan berlaku.
Mereka terus mengakhiri mesyuarat dengan berkata,
"Kami takkan benarkan kren kutub digunakan dalam operasi pembersihan."
Itu mengakhiri undian kita.
Saya menangis.
Misi menghentikan penggunaan kren kutub telah dicapai.
Kami sempat menghalangnya.
Apabila cerita itu memasuki akhbar, ia cukup jelas pada saya bahawa
betapa besarnya isu ini.
Saya sangat bersyukur
kerana saya tahu pendiriannya ada akibatnya.
Mujur Rick memilih untuk buat apa yang betul.
Saya ke SKN untuk memaklumkan saya terima ugutan.
Lake Barrett sendiri berkata kren kutub itu tiada sebarang masalah.
Saya tidak tonton sidang akhbar itu, tapi saya dengar.
Bagaimana mereka akan balas dendam terhadap pendedah kebenaran,
ada isu penyelewengan dan kren itu tak selamat.
Saya tak pernah dengar bahawa dia diburu industri,
atau perkara sebegitu.
Saya tak pernah dengar dia dikatakan sebagai tukang adu.
Mungkin benar. Saya tak tahu.
Kadangkala saya tak tahu apa itu tukang adu
kerana emosi akan melebihi segala-galanya.
Tugas kami dalam kesihatan dan keselamatan awam adalah menyelesaikan pembersihan.
Itulah fokus saya.
Tidak lama selepas pendedahan saya,
siasatan kongres diumum bakal dijalankan
dan pihak pengurusan cukup marah.
Mereka memang bengang.
Saya berpindah dari rumah saya
ke rumah lain yang tiada siapa tahu lokasinya.
Pihak utiliti telah membuang ramai pekerja,
menghentikan semua kerja dan mereka salahkan "tuduhan temberang Rick Parks."
Segala kerja berkaitan pembersihan digantung
sehingga siasatan itu selesai.
EMPAT TAHUN SELEPAS KEMALANGAN
Siasatan awal kemalangan itu memutuskan,
"Ini kemalangan komersial paling teruk dalam sejarah Amerika Syarikat…
namun tiada sesiapa mati.
Kita tutup buku."
Itu bukan apa terjadi Three Mile Island.
Sebaik Rick Parks membuat pendedahan, jumlah salah laku yang terbongkar
semasa proses perbicaraan adalah luar biasa.
Seorang juri persekutuan mendapati
terdapat beberapa kemalangan lain di Three Mile Island.
Pengendali loji dikatakan memalsukan laporan keselamatan
agar mereka tak perlu menutup reaktor.
Metropolitan Edison akan didakwa dengan beberapa salah laku jenayah…
PEGUAM AS
dan penyelewengan yang bermula semenjak 1978.
Hatta sebelum pembinaan selesai,
pengurusan syarikat memalsukan data kadar kebocoran kritikal
dan memusnahkan dokumen
agar loji boleh beroperasi sekalipun ia sepatutnya ditutup.
Dokumen yang difailkan dengan kerajaan
menunjukkan beberapa bulan sebelum loji dibuka pada 30 Disember lepas,
wujud banyak kerosakan sistem keselamatan.
Salah satu injap
yang mungkin rosak akibat kebocoran
ialah injap yang terbuka.
Beberapa bulan sebelum kemalangan, pengurus loji di TMI
menyembunyikan kebocoran penyejukan air kritikal reaktor
daripada pengawal selia kerajaan, lantas menyebabkan malapetaka.
Isu pemalsuan kadar kebocoran…
Saya tak ambil pusing semua itu.
Maksud saya, saya tak…
Saya ingat saya mendengarnya dan tahu sesuatu.
Saya tak fikir itu aspek kritikal yang menyebabkan kemalangan itu
atau tidak.
Saya tidak boleh jawab.
Namun saya tak pernah dengar
itu aspek signifikan, tapi…
Peguam Amerika Syarikat membuat serangan tajam
bukan saja terhadap syarikat itu berikutan salah laku jenayah tersebut,
tapi terhadap SKN sendiri.
Tiada sesiapa di sana
yang berusaha walau sedikit pun untuk menyiasat.
SKN gagal menyediakan tahap keselamatan yang boleh diterima
untuk loji kuasa nuklear negara.
Malangnya, SKN biarkan mereka terlepas.
Peraturan bukan untuk kepentingan sendiri.
Dokumen tidak boleh dipalsukan, bahkan dimusnahkan.
Pengendalian loji kuasa nuklear tidak boleh mengabaikan peraturan
dan melanggar undang-undang.
Kami juga mendapat tahu kegagalan paling teruk
yang amat membahayakan penduduk.
Syarikat itu sengaja menipu pada hari pertama kemalangan itu.
HARI KEMALANGAN 1:50 PETANG
Pada hari pertama pukul 1:15 tengah hari,
satu bunyi berdebap yang kuat
didengari dan dirasai semua orang di bilik kawalan itu.
Mereka lepaskan gas hidrogen ke dalam pembendungan.
Ia seolah-olah kita hidupkan alat pemanggang
tapi kita lambat cucuh, kemudian ada ledakan berlaku.
Ia bukan letupan.
Tiada gelombang kejut supersonik, tapi ada kebakaran besar gas hidrogen.
Itu satu letupan. Hidrogen meletup.
Seperti dalam gambar, telefon mereka hampir cair,
tong minyak terbalik.
Sesiapa fikir tiada kerosakan bahan api sebelum itu
tahu ia berlaku selepas itu.
Kemalangan ini membuatkan kebanyakan penduduk fikir
sejak hari pertama, tiada siapa tahu selok-belok tentang perkara ini.
Mereka salah sama sekali.
Berdasarkan keterangan pengendali dan hasil siasatan,
bilik kawalan tahu tentang hidrogen terbakar hari itu.
Ini satu krisis yang teruk,
yang akan mengancam nyawa ribuan penduduk dalam beberapa minit,
dan seluruh kawasan Pennsylvania Tengah
akan dicemari oleh radiasi selama-lamanya.
Namun peguam syarikat menyuruh mereka menukar keterangan dan berkata,
"Kami tak sangka kebakaran hidrogen sebesar itu pada hari pertama."
Saya tak tahu.
Saya takkan kata tiada sesiapa
yang membuat unjuran yang betul pada awalnya.
Saya tak tahu.
Sekarang, ada antara kita dulu-dulu,
selepas mendengar, kita tahu apa terjadi,
tapi ia tidak masuk ke dalam sistem analisis
kepada mereka di bilik kawalan untuk memahaminya.
Semasa kemalangan berlaku,
syarikat itu sebolehnya tidak mahu ia heboh.
Keselamatan loji itu memuaskan…
Tanya SKN. Saya pasti mereka akan bertindak.
Saya lebih ragui wujudnya peleburan…
Awalnya, ramai beri keterangan kepada penyiasat
bahawa mereka faham apa maksud letupan hidrogen.
Ia bermaksud teras mencair
dan mungkin terdapat banyak jumlah radiasi yang dilepaskan.
Tiada sesiapa beritahu Gabenor Pennsylvania.
Bahayanya adalah jumlah radiasi berbahaya pada hari pertama
sementara kanak-kanak ke sekolah, penduduk mengerjakan ladang.
Nyawa mereka ini dalam bahaya dan tiada sesiapa beritahu mereka.
Kami tak percaya penduduk Middletown perlu dipindahkan…
Mereka sepatutnya membuat pemindahan pada hari pertama kemalangan itu.
Itu semestinya tak berlaku.
ANGKATAN KREN KUTUB 24 JULAI 1984
Tempoh lima tahun diambil untuk mencapai penanda aras semalam
dalam pembersihan reaktor nuklear Three Mile Island.
Ini langkah terbesar dalam pembersihan.
Pekerja mengangkat penutup reaktor nuklear yang rosak
buat kali pertama sejak kemalangan 1979.
Semasa mereka mula menggunakan kren, saya telah pun dipecat ketika itu.
Apabila mereka uji kren itu, ia berfungsi.
Apabila kren dipasang pada kepala bekas reaktor, ia gagal.
Kren itu berhenti berfungsi beberapa kali.
Ini terjadi selepas banyak pembaikan dibuat.
Jika mereka lakukannya setahun yang lalu,
entah apa malapetaka yang akan menimpa kami.
Mungkin itu adalah
keluhan lega terbesar dalam hidup saya.
Sebab itu kita tak ambil jalan pintas dalam industri nuklear.
Selepas itu,
Bob Arnold meletak jawatan kerana integriti pengurusan yang dipersoalkan.
Ketua ejen SKN di tapak, Lake Barrett, juga meletak jawatan.
Saya tak letak jawatan. Biar saya jelaskan.
Itu tak benar. Maksud saya,
saya minta ditukar bahagian
agar anak saya bersekolah di Maryland tanpa menukar sekolah menengah.
Jadi saya meninggalkan jawatan
bukan disebabkan kejadian atau kren kutub itu.
Setahu sayalah.
MEI 1985 ENAM TAHUN SELEPAS KEMALANGAN
Suruhanjaya Kawalan Nuklear boleh mengundi minggu depan sama ada
untuk membuka semula reaktor yang tidak rosak
di Three Mile Island di Pennsylvania.
GPU menegaskan reaktor satu Three Mile Island
yang tidak terjejas dalam kemalangan
selamat untuk dibuka semula selepas paip dibaiki
bersama pengendali khas terlatih.
Panel pemantauan radiasi itu…
Walaupun selepas salah laku syarikat itu didedahkan,
SKN dan syarikat tersebut berusaha sedaya upaya mencari jalan
kerana bimbang kemalangan ini telah membunuh industri,
dan mereka nekad membuka semula Unit 1 untuk menunjukkan mereka boleh kembali.
Negeri Pennsylvania dan penduduk yang tinggal berdekatan
membantah sekeras-kerasnya.
KAMI PERCAYA TUHAN BUKAN T.M.I.
Sekarang kami tahu mereka tipu. Kami tahu akan bahayanya.
Kami buat keputusan yang kami akan melakukan segala yang termampu
agar ia kekal ditutup.
Demi sayangkan rumah dan anak-anaklah
saya buat begini.
Kami ibu bapa yang ada anak, cucu.
Kami orang, bukan statistik.
Bencana nuklear komersial tidak pernah berlaku di negara ini.
Ini yang pertama.
Kami patut diberi jaminan syarikat itu takkan beroperasi semula.
Menurut pengendali-pengendali TMI, pembaikan $100,000,000 menunjukkan
loji bersedia untuk beroperasi semula,
sementara pembantah TMI mengatakan penentangan mereka masih jitu.
Nyawa kami bergantung kepada loji itu,
dan saya akan lawan habis-habisan.
Syarikat ini menyebabkan kemalangan nuklear paling teruk
dalam sejarah kuasa nuklear.
Saya takkan percaya kata-kata mereka.
JANGAN BUKA TMI
Selang bertahun kebenaran terbongkar,
jurang kredibiliti yang menebal
masih menyelubungi industri kuasa nuklear.
Ini salah satu saat dalam sejarah yang menjadi titik perubahan.
Pembukaan semula Three Mile Island adalah simbol
kelangsungan kuasa nuklear di Amerika.
Jadi, wujud pergeseran dalam isu pembukaan semula Three Mile Island,
dan GPU mengambil segala tindakan yang perlu.
Mereka bawa Laksamana Rickover, bapa Tentera Laut Nuklear,
ke Three Mile Island.
Dia ada pengaruh besar terhadap beberapa pesuruhjaya SKN,
dalam industri secara amnya
dan dia setuju Three Mile Island dibuka semula kerana ia selamat.
Saya boleh hidup…
Bina sebuah tempat untuk saya di sini. Saya boleh hidup di sini.
Namun kami tak sangka loji itu akan dibuka semula
berdasarkan bukti kukuh
bahawa mereka tiada sumber, pakar, dan integriti untuk mengendalikan loji.
Takkan nak suruh bekas banduan kendalikan loji nuklear?
AMERIKA SYARIKAT SKN
UNDI BUKA SEMULA UNIT SATU 29 MEI 1985
Saya percaya kesilapan besar pengurusan yang wujud pada 1979 telah diperbetulkan.
- Semua yang bersetuju? - Ya.
- Tidak setuju? - Tidak.
Kalian pembunuh! Pembunuh Nazi, itulah kalian.
- Boleh… - Kalian bunuh anak kami.
Kalian pembunuh!
Saya rasa urusan kita di sini sudah selesai…
Kemalangan Unit 2 menyebabkan trauma kepada penduduk, bukan?
Itu tak dapat disangkal.
Adakah orang marah Unit 1 dibuka semula? Tepat sekali.
Kami undi tidak!
Rusuhan bermula di Three Mile Island
beberapa jam selepas keputusan buka semula 29 Mei.
Namun terdapat proses sukar, mahal, dan memakan masa bertahun perlu dibuat
untuk memastikan loji itu selamat apabila ia dibuka semula.
Saya terkejut.
Saya benar-benar terkejut.
Saya tak sangka.
Selepas syarikat itu didakwa kerana menipu,
menyeleweng, memalsukan kadar kebocoran…
Namun itu tak apa. Mereka masih boleh beroperasi.
Cara mereka memberitahu seluruh masyarakat,
"Kalian tidak penting,
begitu juga perasaan kalian, siapa kalian dan di mana kalian menetap.
Paling penting adalah menjana keuntungan."
Tiada sebab munasabah untuk semua itu. Tiada langsung.
Tambahan pula, kami dapat tahu selepas itu
sokongan Laksamana Rickover dalam pembukaan TMI
dicemari dengan hakikat bahawa
GPU menyumbang sebanyak $380,000 kepada yayasan pendidikan beliau.
Disusuli selepas itu, anak lelaki Laksamana Rickover, Robert, berkata
bapanya disahkan nyanyuk klinikal sewaktu dia memberikan sokongannya.
Saya secara peribadi berpendapat
Unit 1 tidak patut dibenarkan dibuka semula.
Mujur Laksamana Rickover masih hidup untuk dengar saya kata
yang saya takkan bersetuju dengannya.
Industri ini belajar bahawa
mereka boleh menipu, menyeleweng, memalsukan dokumen,
mengugut dan mengganggu pekerja, disabitkan atas jenayah,
dan memperolehi lesen untuk mengendalikan reaktor nuklear.
Itulah pengajaran Three Mile Island.
Sejak Three Mile Island kembali beroperasi pada tahun 1985,
kegelisahan disebabkan kemalangan itu berterusan.
Dalam menghadapi ancaman nuklear halimunan,
masyarakat benar-benar meragui tahap keselamatan mereka.
Semasa meninggalkan Three Mile Island,
saya cuba sedaya upaya untuk tidak memikirkan tempat itu.
Namun saya tak pernah lupakannya atau terus tutup buku.
Ada masanya ia masih mengganggu saya.
Ia menghantui jiwa raga saya
kerana saya perlu melaluinya
dan melaksanakan tugas yang diamanahkan
serta melindungi orang awam.
Orang perlu tahu apa yang terjadi kepada penduduk di sini,
apa yang mereka perlu hadapi.
Bagaimana selepas 40 tahun, kesan buruknya masih jelas kelihatan.
Pihak SKN dan syarikat utiliti mengkhianati kami,
kerana mereka tak mahu hadapi masalah.
Jumlah radiasi yang dilepaskan di Three Mile Island masih satu misteri,
tapi masalahnya banyak data tidak pernah melalui proses analisis saintifik ketat.
Semasa peleburan berlaku,
tiada rujukan sejarah tentang apa yang perlu dibuat.
Jadi, Suruhanjaya Kawalan Nuklear tiada perancangan yang teratur.
Kebanyakan radiasi dilepaskan dalam masa tiga hari pertama,
tapi mereka tiada peralatan pemantauan radiasi yang canggih.
Jadi segalanya menjadi tekaan saintifik semberono
tentang berapa banyak jumlah radiasi yang dilepaskan ke alam sekitar.
Pihak jabatan kesihatan negeri
telah berjanji mereka akan terus menjalankan kajian kesihatan
selagi kami tinggal dalam lingkungan lima kilometer dari Three Mile Island.
Semasa kajian masih dijalankan, kami tidak dihubungi.
Jadi, Paula hubungi kawannya di kejiranan
yang dia tahu sedang membuat kajian.
Dia kata, "Mereka kata awak bukan dalam lingkungan lima batu."
Itu sememangnya satu penipuan.
Letaklah di mana saja kompas di pulau itu, kami berada dalam lingkungan lima batu.
Jadi, ia membimbangkan saya,
"Kenapa mereka enggan sertakan kami?"
Saya memang bimbang tentang pendedahan yang saya terima.
Mereka memantau saya selama beberapa tahun.
Mujurlah saya tidak alami kesan jangka panjang disebabkannya.
Jadi, kami bernasib baik.
Pada pendapat saya, industri nuklear
terlepas peluang terbaik dalam aspek perhubungan awam.
Mereka boleh berkata,
"Perkara paling teruk yang boleh berlaku telah pun berlaku
dan tiada sesiapa terdedah kepada radiasi melebihi paras
yang boleh menyebabkan sebarang kesan biologi."
Mereka mula dalam lingkungan 20 batu.
Tiada tanda-tanda kanser yang tidak normal dikesan.
Pada tahun 1985,
Jabatan Kesihatan tergesa-gesa untuk melepaskan syarikat,
tapi tiada sesiapa yang waras boleh menyimpulkan secara muktamad
kesan negatif akibat pendedahan radiasi selepas kemalangan itu.
Kanser radiogenik tidak berlaku begitu. Ada tempoh pendaman.
Jadi, jauh di dalam fikiran, kami tertanya-tanya,
"Adakah ini akan menyakitkan atau membunuh aku?"
Lebih penting lagi,
ia memberi kesan kepada DNA kita sepanjang hayat anak-anak kita.
Selepas kemalangan, suami saya didiagnosis dengan Hashimoto,
sejenis penyakit yang menyerang tiroid.
Ahli endokrinologi bertanya jika dia tinggal berdekatan Three Mile Island.
Jadi, ketika itu, saya ingat habislah anak-anak saya.
Saya betul-betul fikir begitu.
Baru-baru ini, anak perempuan bongsu saya
menghidap tumor fibroid seberat 4.5 kilogram.
Isu kanser dalam masyarakat ini sangat bersifat peribadi bagi saya.
Saya pernah menghidap kanser.
Cucu saya berusia 18 tahun menghidap Limfoma Non-Hodgkin.
Saya berasa simpati terhadap mereka.
Betul.
Mereka orang yang baik.
Saya tak rasa penyakit itu ada kaitan dengan Three Mile Island.
Mereka mungkin percaya begitu, dan saya…
Jika itu mereka percaya, maka begitulah.
Pakar kadar kanser terkemuka di kawasan Three Mile Island
melihat paras radiasi dan arah angin yang bertiup
di sepanjang Sungai Susquehanna.
Dia mendapati kadar insidens kanser dua atau tiga kali ganda lebih tinggi
direkodkan di kawasan radiasi
berbanding bukit di sekitarnya, di mana radiasi tidak dikesan.
Boleh kamu cari mana-mana orang
yang akan menceritakan kisah yang tiada sandaran saintifik?
Sudah tentu boleh.
Kamu boleh jumpa dan buat satu persembahan
yang menakutkan orang dan peroleh rating tinggi.
Namun ia mengarut.
Beberapa tahun lalu,
dari sini, di sekeliling lengan saya, di sekitar payudara saya,
sehingga ke kawasan pelvis dilitupi dengan limfoma.
Ia mengambil masa bertahun-tahun untuk Nikki
tunjukkan sebarang tindak balas terhadap pendedahan radiasi yang diterima
semasa dia kecil.
Saya yakin bahawa kansernya adalah
akibat pendedahan radiasi dari Three Mile Island.
Maafkan saya.
Boleh saya tanya…
Baiklah.
Kenapa encik batuk begitu?
Ia…
Saya tiada kelenjar air liur dan tiada…
kelenjar limfa di muka sebelah kanan.
Kadangkala ia buatkan saya tak boleh bercakap,
tak boleh bernafas dan saya batuk.
Kenapa jadi begitu?
Kanser. Kanser tekak.
Saya percaya ia mungkin disebabkan latar belakang nuklear,
tapi saya juga seorang perokok.
Jadi, sentiasa ada "tapi"
yang menghalang saya daripada berkata dengan pasti.
Sebab itulah SKN boleh terlepas daripada segalanya.
TMI melepaskan jumlah radiasi yang sangat tinggi.
Terlalu ramai orang mengalami terlalu banyak simptom
dan itu meyakinkan saya
bahawa pendedahan tinggi yang telah berlaku
telah menyebabkan kesan biologi yang berpanjangan
lantas boleh mengakibatkan kanser.
Kita tidak boleh menafikan trauma
yang dirasai oleh sesetengah orang selama lebih 40 tahun
dan sebuah bandar yang perlu pulih.
Saya rasa dengan menghubungi saya,
itu cara Rick untuk mengatakan, "Sudah tiba masanya.
Tiba masa untuk kita ceritakannya."
Hai, nak.
Ayah nampak hebat.
Takziah atas pemergian mak kamu.
Oh, Tuhan.
Sudah bertahun-tahun saya tak berjumpa Rick.
Selepas mengetahui saya menghidap kanser,
dia menghubungi saya.
Ayah rasa Three Mile Island adalah sebuah bab penting dalam hidup ayah
sejak kali pertama menjejakkan kaki di pulau itu,
dan ayah harap ia bukan begitu.
Saya juga rasa begitu.
Sudah berapa lama kamu kebah?
Sudah dua tahun sekarang.
Ia satu perjalanan yang sukar.
- Ayah sendiri pun tahu. - Tidak.
Ya. Ia sangat teruk.
Ada sesiapa tanya kamu atau mak kamu tentang
apa berlaku kepada ayah selepas pendedahan?
Ayah tinggal di sini, kemudian hilang?
Mak tak pernah bercakap sangat tentangnya.
Saya tahu dia takut.
Dia sangat takut.
Hati ayah pernah dua kali remuk sepanjang hidup.
Sekali bersama isteri pertama,
dan sekali dengan mak kamu.
Ayah sangat kecewa.
Mak kamu cuba halang ayah hingga ke saat akhir.
Sebab macam ayah, dia juga tahu
ayah akan terima akibatnya.
Ia memusnahkan hidup ayah.
Ia sememangnya memusnahkan hidup kamu.
Perkara yang terjadi memusnahkan segala-galanya.
Jika mak kamu dan ayah berjaya mencari jalan
agar ayah boleh keluar dari masalah itu
tanpa membuat pendedahan, ayah akan lakukannya.
Namun ayah tiada jalan untuk lakukannya.
- Kamu ingat ayah bodoh? - Tidak.
Saya rasa ayah wira saya.
Saya rasa ayah berani.
Ayah sangat istimewa bagi saya.
Saya fikir apa ayah buat dulu dan masih buat sekarang
adalah tindakan yang betul
dan saya sedih hidup ayah musnah kerananya.
Saya tak rasa seseorang perlu mengorbankan sesuatu
dalam melakukan perkara yang betul
atas sebab yang betul.
Ayah sayang kamu.
Seperti warga emas lain, saya ada peluang bermuhasabah.
Selepas apa berlaku kepada saya di Three Mile Island,
cara saya melihat kehidupan berubah, begitu juga cara saya menilai manusia.
Namun jika saya ditanya hari ini,
adakah berbaloi untuk mewujudkan sumber tenaga ini pada masa akan datang?
Kemalangan itu berlaku di stesen Chernobyl di Ukraine.
Kerosakan berpanjangan kesan awan radiasi belum dapat dipastikan,
sama ada ia jauh lebih teruk berbanding Three Mile Island pada tahun 1979.
Sepuluh tahun lalu, Amerika Syarikat menghadapi
satu mimpi ngeri kuasa nuklear Three Mile Island.
Tiada sebarang pembinaan
loji kuasa nuklear komersial baru di Amerika Syarikat sejak itu.
Seperti yang ditunjukkan, manusia sifatnya sombong.
Mereka fikir mereka boleh reka apa-apa saja yang mereka mahu reka,
dan ia akan kalis kesan buruk alam.
Itu satu tanggapan salah.
Letupan di reaktor Fukushima
ketika berlakunya gempa bumi dan tsunami yang dahsyat
mencetuskan ketakutan berlakunya peleburan nuklear.
Timbul persoalan sama ada bencana masa depan boleh dicegah.
Loji kuasa nuklear Three Mile Island kini ditutup secara rasmi
dan kewujudan sumber tenaga yang lain dikatakan menjadi puncanya.
Biarpun loji ditutup sepenuhnya,
pembersihan berjumlah $1,000,000,000 akan mengambil masa beberapa dekad.
Sekarang, saya masih percaya kepada janji tenaga nuklear.
Setiap negara perlu melabur dalam teknologi tenaga hijau baru.
Dengan jumlah loji nuklear yang ditutup di Amerika Syarikat,
sepuluh tahun akan datang,
bekalan kepada grid akan menurun dari 21% kepada 7%.
Terdapat krisis tenaga moden yang memerlukan penyelesaian,
dan tenaga nuklear masih perlu diterokai.
Namun industri nuklear di negara ini tidak akan berdaya maju
jika untung masih agenda utamanya.
Motif keuntungan tidak boleh mengatasi keselamatan nuklear.
Saya tidak menyesal.
Meskipun dalam keadaan sama, saya tetap akan lakukannya
sekalipun mengetahui akibatnya
serta mengetahui hakikat bahawa ia boleh menguburkan industri nuklear.
Saya menunggu 37 tahun untuk menceritakan kisah ini.
Itulah kisahnya.
SEJAK KEMALANGAN PADA TAHUN 1979,
HANYA DUA REAKTOR BARU DIBENARKAN DIBINA DI AS
KEDUA-DUANYA BERDEPAN ISU KESELAMATAN DAN MELEBIHI BAJET BERJUMLAH BERBILION
KEDUA-DUA REAKTOR TIDAK DIBUKA
SKN DAN MET ED DITANYA SAMA ADA MEREKA SEMBUNYIKAN MAKLUMAT
KETIKA KEJADIAN
FIRST ENERGY, SYARIKAT YANG MEMILIKI MET ED,
MENOLAK UNTUK MEMBERI KOMEN
SKN MENJELASKAN, "BERDASARKAN ANALISIS BEBAS AGENSI,
MESKIPUN KESAN BURUK RADIASI TERHADAP ALAM DIBANGKITKAN,
IA TIADA KAITAN DENGAN KEMALANGAN ITU"
Terjemahan sari kata oleh Jentayu